
DR 31.3.2014 65 

 
Menteri kita sudah mempunyai ramai penasihat di kalangan tokoh-tokoh akademik, pakar-
pakar akademik dan seumpamanya. Jadi untuk apa lagi MPN ini dibawa ke JPM yang akan 
meningkatkan kos mengurus dan juga mentadbir.  

Tuan Yang di-Pertua, seperkara lagi ialah kalau dilihat daripada perbelanjaan 
membangun sejak dari tahun 2010, kerajaan telah mengecilkan peruntukan untuk 
perkhidmatan sosial. Tahun 2010- RM20.7 bilion, tahun 2011 jadi RM12.3 bilion yang 
merangkumi pendidikan, kesihatan, perumahan dan seumpamanya. Jadi, trend ini 
bercanggah dengan polisi Menteri Kewangan sebelum ini walaupun pada masa yang sama 
kerajaan banyak mengharapkan sektor swasta untuk memacu pertumbuhan ekonomi 
negara. Jadi ini jelas menunjukkan kerajaan tidak memberi tumpuan yang serius dan tinggi 
kepada peningkatan mutu pembangunan sosial dalam negara kita.  

Tuan Yang di-Pertua, rakyat dalam negara kita sebenarnya berhak untuk 
mengecap kehidupan yang baik, kehidupan yang senang dan kehidupan yang selesa. 
Dalam prinsip ekonomi, Islam sememangnya memerintah supaya manusia gigih berusaha 
dan menganggap bahawa usaha mencari rezeki dan juga nafkah itu adalah merupakan 
satu ibadah dan juga jihad. Cuma dalam satu sisi yang lain, bukan hanya kepada individu 
masyarakat rakyat tetapi kerajaan juga. Kerajaan juga mestilah mengambil satu langkah 
menunaikan tanggungjawab ini dengan penuh amanah dengan menyediakan satu iklim 
persekitaran politik dan juga ekonomi, malah sosial yang sihat dan dimanfaatkan oleh 
semua rakyat. Ini selaras dengan apa yang diajar oleh Allah SWT kepada kita.  

Antara yang disebut dalam Surah Hud sebagai contoh... [Membaca sepotong ayat 
al-Quran] “Dialah Allah, Tuhan yang telah mencipta kamu daripada tanah, kemudian 
menjadikan kamu sebagai orang yang bertanggungjawab untuk mengimarahkan bumi itu”. 
Jadi kesimpulannya menegaskan bahawa pertumbuhan ekonomi yang baik dalam negara 
kita, ini juga adalah merupakan salah satu daripada objektif Islam itu sendiri supaya kita 
bangun dan kita bina dengan baik. Namun, ia bukanlah merupakan matlamat yang terakhir. 
Apa yang penting di situ ialah satu lagi iaitu sistem ekonomi yang seimbang, ini yang kita 
mahukan.  

Kita wujudkan satu sistem ekonomi yang seimbang, yang bukan hanya membina 
kemajuan kita di dunia semata-mata tetapi lihatlah juga unsur-unsur dosa pahalanya, 
syurga nerakanya, semoga kita bahagia di akhirat kelak. Di dalam mengurus ekonomi 
inilah, saya memberikan teguran ini supaya langkah yang paling penting sekali ialah 
elakkan pembaziran dan lakukanlah penjimatan supaya kita tidak terus menerus 
menambah bajet ataupun menggunakan wang yang begitu banyak dalam perkara-perkara 
yang saya kira tidak memberi kepentingan kepada umum masyarakat. Mungkin hanya 
diperoleh oleh sebahagian daripada pihak tertentu.  

Jadi saya akhiri perbahasan saya di peringkat dasar ini Tuan Yang di-Pertua, 
sekali lagi dengan mengajak semua rakan-rakan Ahli Parlimen untuk merenungi satu 
daripada firman Allah SWT daripada Surah Thoha di mana Allah SWT berfirman... 
[Membaca sepotong ayat al-Quran] Maksudnya, “Maka jika datang kepada kamu petunjuk 
daripada-Ku, barang siapa yang mengikuti petunjuk ini maka dia tidak akan sesat dan tidak 
akan celaka dan sesiapa yang berpaling daripada peringatan-Ku maka sesungguhnya 
kehidupannya di dunia dan di akhirat akan terus dicengkam dengan kesempitan dan 
penderitaan”.  

Jadi mudah-mudahan sewaktu kita diberi amanah oleh rakyat untuk menjaga 
negara ini dari segi sosialnya, politiknya, ekonominya, pastikan ia tidak akan menjadi beban 
kepada rakyat dalam negara kita yang mana saya kira mutakhir ini perkara yang paling 
besar diberikan fokus oleh rakyat dalam negara kita ialah soal bagaimana mereka hendak 
hadapi hari-hari muka mereka dengan tekanan-tekanan ekonomi yang begitu dahsyat, 
dengan kos sara hidup mereka, dengan hutang isi rumah dan juga bagaimana mereka 
hendak berdepan dengan harga barang yang begitu tinggi terutama harga-harga keperluan, 
minyak, gula, gas dan seumpamanya. Jadi, perlulah kerajaan fikir sama.  

Saya tidak menafikan, mungkin aspek yang tertentu kerajaan memikirkan untuk 
perolehan dan juga pendapatan negara. Akan tetapi kalau sekiranya penjimatan itu dapat 
dilaksanakan dengan baik dan bertanggungjawab, telus, saya percaya dan saya yakin kita 
dapat mengatasi perkara ini dan rakyat tidak perlu dibebankan. Sebagai contoh, ramai 
rakan-rakan timbul soal subsidi. Apabila timbul soal subsidi, kerajaan perlu beri subsidi 
kepada rakyat dan kerajaan sekarang ini secara berperingkat telah memaklumkan akan 
tarik balik ataupun mengurangkan kadar subsidi. Saya rasa ada satu perkara yang perlu 
diberikan perhatian sebagai pandangan semula terhadap langkah kita, pemahaman kita 
terhadap subsidi ini.  



Menteri kita sudah mempunyai ramai penasihat di kalangan tokoh-tokoh akademik, pakar- pakar akademik dan seumpamanya. Jadi untuk apa lagi MPN ini dibawa ke JPM yang akan meningkatkan kos mengurus dan juga mentadbir. Tuan Yang di-Pertua, seperkara lagi ialah kalau dilihat daripada perbelanjaan membangun sejak dari tahun 2010, kerajaan telah mengecilkan peruntukan untuk perkhidmatan sosial. Tahun 2010- RM20.7 bilion, tahun 2011 jadi RM12.3 bilion yang merangkumi pendidikan, kesihatan, perumahan dan seumpamanya. Jadi, trend ini bercanggah dengan polisi Menteri Kewangan sebelum ini walaupun pada masa yang sama kerajaan banyak mengharapkan sektor swasta untuk memacu pertumbuhan ekonomi negara. Jadi ini jelas menunjukkan kerajaan tidak memberi tumpuan yang serius dan tinggi kepada peningkatan mutu pembangunan sosial dalam negara kita. Tuan Yang di-Pertua, rakyat dalam negara kita sebenarnya berhak untuk mengecap kehidupan yang baik, kehidupan yang senang dan kehidupan yang selesa. Dalam prinsip ekonomi, Islam sememangnya memerintah supaya manusia gigih berusaha dan menganggap bahawa usaha mencari rezeki dan juga nafkah itu adalah merupakan satu ibadah dan juga jihad. Cuma dalam satu sisi yang lain, bukan hanya kepada individu masyarakat rakyat tetapi kerajaan juga. Kerajaan juga mestilah mengambil satu langkah menunaikan tanggungjawab ini dengan penuh amanah dengan menyediakan satu iklim persekitaran politik dan juga ekonomi, malah sosial yang sihat dan dimanfaatkan oleh semua rakyat. Ini selaras dengan apa yang diajar oleh Allah SWT kepada kita. Antara yang disebut dalam Surah Hud sebagai contoh... [Membaca sepotong ayat al-Quran] "Dialah Allah, Tuhan yang telah mencipta kamu daripada tanah, kemudian menjadikan kamu sebagai orang yang bertanggungjawab untuk mengimarahkan bumi itu". Jadi kesimpulannya menegaskan bahawa pertumbuhan ekonomi yang baik dalam negara kita, ini juga adalah merupakan salah satu daripada objektif Islam itu sendiri supaya kita bangun dan kita bina dengan baik. Namun, ia bukanlah merupakan matlamat yang terakhir. Apa yang penting di situ ialah satu lagi iaitu sistem ekonomi yang seimbang, ini yang kita mahukan. Kita wujudkan satu sistem ekonomi yang seimbang, yang bukan hanya membina kemajuan kita di dunia semata-mata tetapi lihatlah juga unsur-unsur dosa pahalanya, syurga nerakanya, semoga kita bahagia di akhirat kelak. Di dalam mengurus ekonomi inilah, saya memberikan teguran ini supaya langkah yang paling penting sekali ialah elakkan pembaziran dan lakukanlah penjimatan supaya kita tidak terus menerus menambah bajet ataupun menggunakan wang yang begitu banyak dalam perkara-perkara yang saya kira tidak memberi kepentingan kepada umum masyarakat. Mungkin hanya diperoleh oleh sebahagian daripada pihak tertentu. Jadi saya akhiri perbahasan saya di peringkat dasar ini Tuan Yang di-Pertua, sekali lagi dengan mengajak semua rakan-rakan Ahli Parlimen untuk merenungi satu daripada firman Allah SWT daripada Surah Thoha di mana Allah SWT berfirman... [Membaca sepotong ayat al-Quran] Maksudnya, "Maka jika datang kepada kamu petunjuk daripada-Ku, barang siapa yang mengikuti petunjuk ini maka dia tidak akan sesat dan tidak akan celaka dan sesiapa yang berpaling daripada peringatan-Ku maka sesungguhnya kehidupannya di dunia dan di akhirat akan terus dicengkam dengan kesempitan dan penderitaan". Jadi mudah-mudahan sewaktu kita diberi amanah oleh rakyat untuk menjaga negara ini dari segi sosialnya, politiknya, ekonominya, pastikan ia tidak akan menjadi beban kepada rakyat dalam negara kita yang mana saya kira mutakhir ini perkara yang paling besar diberikan fokus oleh rakyat dalam negara kita ialah soal bagaimana mereka hendak hadapi hari-hari muka mereka dengan tekanan-tekanan ekonomi yang begitu dahsyat, dengan kos sara hidup mereka, dengan hutang isi rumah dan juga bagaimana mereka hendak berdepan dengan harga barang yang begitu tinggi terutama harga-harga keperluan, minyak, gula, gas dan seumpamanya. Jadi, perlulah kerajaan fikir sama. Saya tidak menafikan, mungkin aspek yang tertentu kerajaan memikirkan untuk perolehan dan juga pendapatan negara. Akan tetapi kalau sekiranya penjimatan itu dapat dilaksanakan dengan baik dan bertanggungjawab, telus, saya percaya dan saya yakin kita dapat mengatasi perkara ini dan rakyat tidak perlu dibebankan. Sebagai contoh, ramai rakan-rakan timbul soal subsidi. Apabila timbul soal subsidi, kerajaan perlu beri subsidi kepada rakyat dan kerajaan sekarang ini secara berperingkat telah memaklumkan akan tarik balik ataupun mengurangkan kadar subsidi. Saya rasa ada satu perkara yang perlu diberikan perhatian sebagai pandangan semula terhadap langkah kita, pemahaman kita terhadap subsidi ini.